Publication: Magyar Közlöny
Issue: MK-1999-95 (Year: 1999, Number: 95)
Era: 1990-2004
Section: a) a Kormány, hogy módosítsa az Országos Atomenergia Bizottság feladatáról, hatásköréről, valamint az Országos Atomenergia Hivatal feladat- és hatásköréről, bírságolási jogköréről szóló 87/1997. (V. 28.) Korm. rendeletet;
Paragraph Index: 285

2. § A Megállapodás magyar nyelvű szövege a következő: „Megállapodás a Szlovén Köztársaság Közép-Európai Szabadkereskedelmi Megállapodáshoz történő csatlakozásáról A Cseh Köztársaság, a Lengyel Köztársaság, a Magyar Köztársaság és a Szlovák Köztársaság egyik részről, és a Szlovén Köztársaság másik részről (a továbbiakban: Felek), megerősítve a kapcsolataik alapját képező piacgazdasági elvek melletti elkötelezettségüket, figyelembe véve a Közép-Európai Szabadkereskedelmi Megállapodás Szerződő Felei és a Szlovén Köztársaság közötti kölcsönös gazdasági együttműködés pozitív alakulását, törekedve az európai integrációs folyamat előmozdítására a Közép-Európai Szabadkereskedelmi Megállapodás bővítése révén, szem előtt tartva a miniszterelnökök 1994. november 25-i, poznani és 1995. szeptember 11-i, brnói nyilatkozatát, tudomásul véve, hogy a kétoldalú szabadkereskedelmi megállapodások a Közép-Európai Szabadkereskedelmi Megállapodás valamennyi Szerződő Fele és a Szlovén Köztársaság között létrejöttek, * A törvényt az Országgyűlés az 1999. október 19-i ülésnapján fogadta el. hivatkozva a Szlovén Köztársaság 1995. július 17-i, a Közép-Európai Szabadkereskedelmi Megállapodáshoz való csatlakozásra vonatkozó hivatalos kérelmére, tekintettel a Közép-Európai Szabadkereskedelmi Megállapodás módosításáról Brnóban, 1995. szeptember 11-én aláírt Megállapodásra, összhangban a Közép-Európai Szabadkereskedelmi Megállapodás 39a Cikkének rendelkezéseivel, a következőkben állapodtak meg:

Source: https://magyarkozlony.hu/hivatalos-lapok/3dd8b305705172f04bfb37d7c07f1bff8b7f8dcf/dokumentumok/f617cdd35095a694f154de5be6e4d24ec2990ad1/letoltes